Afetê Medenê Soma 2014
Afetê Medenê Soma 2014 ya ki Felaketê Medenê Soma (be Tırki: 2014 Soma madeni faciası) jü hediseyo ke 13ê Gulane 2014ıne de sûka Manisa, Soma de yew medenê komıri ke terefê Soma Holdingi ra idare beno, uca de biyo. Saete 15:10 de veciyayışê medeni ra 400 metreyi bın de panoyê elektriki de adır kewto ra cı. Karkerê ke veciyayışê medeni ra nezdi biyê, meden ra veciyayê, ema karkerê bini, 301 teney bınê medeni de mendi. Tesirê adıri ver ocağê medeni de dûman zehf veciyayo u 301 teni bınê dûmani de mendi u uca de tesirê dûmani ver merdi. 

Enê hedisey ra pey wezirê enerciye Taner Yıldızi mergê 205 tenan vato. Hedise ra tepeya Tırkiya de seba 3 rocan Matemo Mıli ameo ilan kerdene u Federasyonê Klubê Tırkiya heme tarixê maçan aver gırewto- Sercumhurê Azerbaycani, İlham Aliyevi sereweşiye vata. Klubê futboli, Liverpooli pela cıya resmiye de zıwanê Tırki de nuşte çap kerdo u şarê Tırkiya rê sereweşiye waşta-

Seba felaketi ra kami se vato 
 Dewletê Amerikayê Yewbiyayey; serê karê teberi Francis Ricciardone ebe name Amerika ra sereweşiye vat.
 Azerbaycan; Serêwezir İlham Aliyev sereweşiye vat.
 İran; serê karê teberi Merziye Afham seba şarê Tırkiya sereweşiye u şifa waşt u vato ki İran seba heme destegan amadeyo.
 İspanya; Hukumatê İspanya ebe karê teberi ra jü mesacê teziye çap kerd.
 İsrail; İsrail seba karkerê ke binê meden de mendi inan rê yardım kerdış teklif kerd ema Tırkiya teklifê İsrail red kerd. 
 İswec; Serê karê teberi Carl Bildt seba mergan heme Tırkiya rê u heme nezdiyê mergan rê sereweşiye waşt.
 Pakıstan; Pakıstan heme şarê Tırkiya sereweşiye waşt u seba felaketê Soma heme Pakıstan de Gulane 15 bi matemo mılli.
 Rusya; seredewlet Vladimir Putin serêcumhur Abdullah Gül u serêwezir Recep Tayyip Erdoğan rê seba hedisey soma sereweşiye waşt.
 Vatikan; Franciscus I. seba tenê ke Soma de merdi, merdıman ra inan rê doa kerdış waşt. 
 Efğanıstan; serêdewlet Hemid Kerzai seba mergan sereweşiye waşt.
 Ermenıstan; seredewlet Serj Sarkisyan serêcumhur Abdullah Gül rê telefon kerd u sereweşiye waşt.

Referansi 

Hedisey
2014 de Tırkiya